༄༅། །ཡང་གབ་འཕྲུལ་གྱི་ལྡེ་མིག་དགུ་སྐོར་བཞུགས་སོ། །
༄༅། །ཞང་ཞུང་སྐད་དུ། ཨུ་ཡ་ཨག་ཐམ་སྐུ་སྒྱུད་ལོ། བོད་སྐད་དུ། གསང་བའི་ཡང་གསང་། སྦས་
པའི་ཡང་གཏེར། གབ་པའི་ཡང་གབ། འཕྲུལ་གྱི་ལྡེ་མིག་དགུ་སྐོར་ཞེས་བྱ་བ། མི་མངོན་དབྱིངས་ནས་
མཁྱེན་ཤེས་འོད་དང་ལྡན། །བར་གསལ་མཁའ་ལ་ཚད་མེད་འོད་དང་ལྡན། །འོག་མིན་གནས་ན་འཕྲུལ་
སྣང་འོད་དང་ལྡན། །རྫུ་འཕྲུལ་སྐུ་ལ་ཆོ་འཕྲུལ་འོད་དང་ལྡན། །མཁྱེན་བརྩེ་སྟོབས་ལྡན་གཤེན་རབ་བླ་
མ་ལ། །ལུས་ངག་ཡིད་སེམས་བཏུད་དེ་ཕྱག་འཚལ་ལོ། །དེ་ཚེ་རྒྱུང་ཡར་བླ་ཆེན་ཁོད་སྤུངས་
ཀྱིས། མཁས་པ་མི་བརྒྱད་ཀྱི་སྣང་བ་ཐོབ། སྔར་སྐྱེས་པ་དང་སྐྱེ་བའི་གཟུངས་དང་
ཡང་ལྡན། བོན་སྒོ་དང་ཐེག་རྒྱུད་ཀུན་ལ་ཐུགས་འབྱོངས། སྒྲུབ་པས་ཡི་དམ་ལྷའི་ཞལ་
མཐོང་གསུང་ཐོས། མངོན་པར་ཤེས་པའི་རྩལ་དང་ཡང་ལྡན། དོན་མི་བརྗེད་པའི་
ས་ནོན་ཀྱང་། འགྲོ་བའི་དོན་ལ་རྒྱུན་དུ་ཞུགས་ནས། ཡབ་རྒྱུང་ཡར་མུ་ཁོད་ལ། ཨ་
གསལ་འཕྲུལ་གྱི་ལྡེ་མིག་གདམས། ཡུམ་ཕྱྭ་བཙུན་གུང་མ་ལ། སྙན་བརྒྱུད་འཕྲུལ་གྱི་
ལྡེ་མིག་གདམས། ལྷ་དང་མིའི་ཡུལ་དང་གྲགས་པའི་བཀའ་རྒྱས་པ་རྣམས་ནི། ཚེགས་
སུ་མང་ཡང་དོན་དུ་རགས་པས། ཉམས་སུ་བླངས་པ་དཀའ་བས། དུས་ལན་གཅིག་
གི་སེམས་ཅན་རྣམས་ནི། ཚེ་ཐུང་ལ་གུ་བྲེལ་བས། ཚེགས་ཆུང་དོན་ལ་མྱུར་བའི་ཏི་
ཀ ཁྱད་པར་ཡང་རྩེ་རྟོགས་པའི་ལྟ་དགོངས། སྙན་བརྒྱུད་ཀྱི་སྤྱི་འཆད། ཚིགས་ལྕུག་
པ་མན་ངག་མཛུག་ཚུགས། གདམས་ངག་གཏམ་ཐབས། དོན་གྱི་རྩ་བ་ནས་འཛིན་
པ་འདི་ལ། དོན་དགུ་དགུ་བརྒྱད་ཅུ་རྩ་གཅིག་གིས་གཏན་ལ་ཕབ་པ་འདི་ལྟ་སྟེ། དང་
283

བོན་དང་ཞང་ཞུང་ཤེས་རིག་དཔེ་ཚོགས།
ཉམས་
པོ་འདི་ལྟར་གྱི་འཁྲུལ་པ་བློ་ཐོག་ཏུ་ངོས་བཟུང་སྟེ། མེད་སྣང་སླུ་བྲིད་དུ་ཤེས་པར་
བྱ། གཞི་ཐོག་དུ་ལྟ་བ་གཏན་ལ་དབབ་སྟེ། སྟོང་པ་སྣང་གསལ་དུ་ངོ་སྤྲད། ལམ་གཞི་
ཐོག་ནས་སྒོམ་པ་ཉམས་སུ་བླངས་ཏེ། མི་གཡོ་མཉམ་གསལ་དུ་གཟེར་གདབ། སྤྱོད་
པ་སྤྱི་ཁྱབ་ཏུ་གྲོགས་སུ་བསྟན་ཏེ། བརྗོད་བཅོམ་རྩོལ་མེད་དུ་རྩལ་སྦྱངས།
མྱོང་ཐོག་ནས་ཤུགས་ཀྱིས་འབྱུང་སྟེ། རྟོག་མེད་བདེ་གསལ་ལ་བོགས་འདོན། སྐྱོན་
ཉམས་ཐོག་ནས་འགལ་བ་འབྱུང་སྟེ། བྱིང་རྒོད་སླུ་བྲིད་ལ་གནད་བཀྲོལ། ཁམས་
ལྷ་གནས་ཀྱི་གོལ་ས་བཅད་དེ། ཟུང་འཇུག་རྣམ་གསུམ་ལ་རྒྱུན་བརྟགས། རྟགས་
རང་ཤུགས་སུ་མངོན་དུ་འབྱུང་སྟེ། ཕྱི་ནང་གསང་བ་རུ་ཐག་བཅད། འབྲས་བུ་སྐུ་
གསུམ་མངོན་དུ་འགྱུར་ཏེ། དོན་ལ་དམར་ཐག་གཅོད་པ་དང་དགུའོ། །དེ་ལྟར་དགུ་
ཡི་ཐོག་མ། འཁྲུལ་པ་ལ་དོན་དགུ་ཡིས་བསྟན་པ་འདི་ལྟ་སྟེ། འཁྲུལ་པ་མེད་སྣང་ཡིན་
པས། མིག་གི་རྫི་ཀོར་དང་འདྲ། ལས་ཀྱི་རླུང་གིས་འཕེན་པ་འབེན་ལ་མདའ་ཐིམ་
པ་དང་འདྲ། ལུས་དང་སེམས་སུ་འཕྲད་པ་གནམ་བྱ་རྒྱར་འཐུམ་པ་དང་འདྲ། གཟུང་
འཛིན་ཞེན་པའི་སྡུག་བསྔལ་སྲིན་མོ་བུ་སྟོར་བ་དང་འདྲ། གཞན་དབང་དུག་ལྔས་
བཅིངས་པ་ཐ་རམ་སྒོ་ལྕགས་པ་དང་འདྲ། སྐྱེ་རྒ་ན་འཆིས་འགྱུར་བ་དབྱར་རྒུན་སྟོན་
དཔྱིད་དང་འདྲ། གཅིག་ནས་གཅིག་ཏུ་འཁོར་བ་ཟོ་ཆུན་བརྒྱུད་པ་དང་འདྲ། རྩོལ་
བྱས་མི་རྟག་འགྱུར་བ་ས་བཟའི་རྫ་མ་དང་འདྲ། ལུས་ཞིག་རྣམ་ཤེས་འཕོ་བ་
བྱ་འཕུར་དང་འདྲ། དེ་ཡང་མིག་གི་རྫི་ཀོར་ལག་པའི་འདུ་བྱེད་ཀྱི་སྣང་བ་བཞིན་
དུ། སེམས་ནི་མིག་དང་འདྲ། ཉོན་མོངས་པ་ལག་པའི་འདུ་བྱེད་དང་འདྲ། ཡིད་ནི་
རྫི་ཀོར་དང་འདྲ་སྟེ། དེ་ཡང་སེམས་དང་ཡིད་ནི་རང་བཞིན་དུ་གནས། ཉོན་མོངས་
པ་ཅན་གྱི་ཡིད་ཡུལ་རྣམ་པ་ལྔ་ལ་ཡིད་བསྐུལ། ཡིད་ལས་ལ་བསྐོལ་བས་སེམས་ཀྱི
རྟེན་ལུས་ལ་ཞེན་ཅིང་ཆགས། ཀུན་བརྟགས་ལས་ཀྱི་རླུང་གིས་ལུས་ལ་འཕེན་པར་
284

གྲུབ་དབང་བསྟན་འཛིན་རིན་ཆེན་གྱི་གསུང་འབུམ། པོད་གཉིས་པ།
བྱེད་དོ། །གཉིས་པ་ལས་ཀྱི་རླུང་གིས་འཕེན་ཏེ། འཕང་རྒྱུ་གང་འཕེན་ན། སེམས་
ཡིད་མདའ་དང་འདྲ་བ་དེ་འཕེན། འཕེན་བྱེད་གང་གིས་འཕེན་ན། སྔོན་བྱས་ལས་
ཀྱི་རླུང་གཞུ་དང་འདྲ་བ་དེས་འཕེན། གང་ལ་འཕེན་ན་རྒྱུ་བཞིའི་ཕུང་པོ་འབེན་དང་
འདྲ་བ་དེ་ལ་འཕེན། དེ་ཡང་དང་པོ་བར་སྣང་གི་རྡུལ་ཕྲ་རབ་ལ་འཕེན། བར་དུ་ཕ་
མའི་སྟ་དང་མངལ་དུ་འཕེན། ཐ་མར་ལུས་བཞི་བསྡུས་ཀྱི་སྡོམ་ཤེ་ཐུན་མང་ཝེར་གྱི་
དབུས། རྩ་ཁ་རྩ་འཛིན་ལ་བརྟེན་ཏེ་གནས་སོ། །དོན་གསུམ་པ་ལས་ལུས་དང་སེམས་
སུ་འབྲེལ་བ་ནི། བྱ་གཟན་མ་འདོད་པ་རྒྱ་ལ་ཟིན་པ་དང་འདྲ། ལས་ཀྱིས་འཕངས་
པའི་སེམས་ཡིད་དེ། ལས་དབང་ཆེ་བ་བྱ་གཟན་འཚོལ་བ་དང་འདྲ། རྐྱེན་བཞི་དོས་
དྲགས་པ་བྱ་བ་རྒྱ་ཐོགས་པ་དང་འདྲ། དེ་ཡང་དམིགས་པའི་རྒྱུ་ཡུལ་སྣ་ཚོགས་ལས་
བྱེ་བྲག་ཏུ་བསྒྱུར་བའི་རྐྱེན་དང་། བདག་པོ་ཉོན་མོངས་པ་ཅན་ཡུལ་ལ་འཛིན་པའི་
རྐྱེན་དང་། ཡུལ་ཤེས་མཚུངས་པ་དུས་སྐད་ཅིག་མའི་རྐྱེན་དང་། གློ་བུར་ཐོག་རྫིས་
རྒྱུན་བསྒྱུར་བའི་རྐྱེན་དང་བཞི་ཡིས། ལུས་རྒྱ་དང་འདྲ་བ་ལ་འཐུམས་ནས་དབང་
པོ་སྒོ་དོད་དོ། །ཡུལ་དང་ཤེས་པའི་འཇུག་ལྡོག་བྱེད་དོ། །ཡུལ་ལ་དགག་སྒྲུབ་བྱས་པ་
ལས་གྲུབ་པ་རྒྱུ་དུག་ལྔ་ལ། རྐྱེན་ཀུན་བརྟགས་ཀྱིས་བསྡུས་པའི་འབྲས་བུ་ཕུང་པོ་ལྔར་
སྨིན་ནས། སེམས་ལ་བག་ཆགས་བློ་ཡི་སོག་པར་བྱེད་དོ། །དོན་བཞི་པ་གཟུང་འཛིན་
ཞེན་པའི་སྡུག་བསྔལ་ནི། རི་བོ་ཤ་ཤ་ངོས་ཀྱི་སྲིན་མོ་བུ་སྟོར་བ་དང་འདྲ་སྟེ། དེ་
ཡང་སྲིན་མོ་རྙེད་པར་འདོད་ནས། རྩོལ་སྒྲུབ་སྣ་ཚོགས་བྱེད་པ་དང་འདྲ་བར། ཡུལ་
ཡིད་དུ་འོང་པ་ལ་འདོད་ཆགས་ཏེ། རྩོལ་སྒྲུབ་བྱེད་པའི་སྡུག་བསྔལ་དང་། བུ་མི་རྙེད་
པར་མི་འདོད་དེ་ཞེ་སྡང་པའི་སྡུག་བསྔལ་དང་འདྲ་བར། ཡིད་ཀྱི་ཡུལ་ཡིད་དུ་མི་
འོང་པ་ལ་ཡིད་ལྡོག་སྟེ། ཞེ་སྡང་བ་དང་། བུ་རྙེད་མི་རྙེད་ཆ་མེད་པ་ལ་གཏི་མུག་སྟེ་
སེམས་ཞུམ་པ་དང་འདྲ་བར། ཕས་ཀྱི་ཡུལ་ཡིད་དུ་འོང་མི་འོང་བྱེ་བྲག་མ་ཕྱེད་པ་ལ་
285

བོན་དང་ཞང་ཞུང་ཤེས་རིག་དཔེ་ཚོགས།
སེམས་ཞུམ་སྟེ་གསལ་བར་འདོད་པ་དང་། བུ་ཡི་སྐྱེ་མཆེད་ལ་ངའི་ཞེན་པས་འབྲལ་
མི་ཕོད་དེ་རྗེས་སུ་སེམས་པ་དང་འདྲ་བར། ཡུལ་གྱི་ཡོན་ཏན་དེ་ངའི་སྒྲུབ་པའི་སྡུག་
བསྔལ་དང་། བུའི་འདུ་བྱེད་གཞན་ལས་འཕངས་པ་དང་འདྲ་བར། ཡུལ་གྱི་བྱེད་ལས་
གཞན་ལས་འཕངས་པའི་སྡུག་བསྔལ་དང་། སྡུག་བསྔལ་ལ་རྗེས་སུ་ལོང་འདོགས་
པ་བཞིན་དུ། ཡུལ་སྔར་གྲུབ་པའི་རྗེས་འདེད། ཕྱིས་འོང་བའི་སྔུན་བསུས་ཏེ། ཟིན་
པ་མེད་པའི་སྡུག་བསྔལ་ལོ། །གཞན་དབང་དུག་ལྔས་བཅིངས་པ་ནི། དཔེར་ན་རྒྱལ་
བློན་དབང་པོ་ཆེ་ཞིག་གིས། རྒྱལ་བློན་དོས་ཅན་ཞིག་བཟུང་སྟེ། ཁྲི་མུན་གྱི་བཙོན་
དོང་དུ། ཐ་རམ་གྱིས་བསྡམས་ཙམ་ན། དོང་དང་ཐ་རམ་གྱི་དབང་དུ་སོང་སྟེ། རང་
དབང་གིས་དབྱེན་པ་བཞིན་དུ། རྒྱུ་ལྷན་ཅིག་བསྐྱེད་པའི་མ་རིག་པས་བསྐྱེད། རྐྱེན་
ཀུན་ཏུ་བརྟགས་པའི་མ་རིག་པས་བསྡུས། དེ་གཉིས་ཟུང་དུ་འཛོམ་པའི་མ་རིག་
པས་གོང་མ་ལྟར་དུག་ལྔའི་དབང་དུ་གྱུར་ཏེ། བྱམས་པས་དབེན་པའི་ཁྲོ་སྡང་དང་
གསད་གཅད་ཀྱིས། དམྱལ་ཁམས་བཅོ་བརྒྱད་དུ་གཞེན་འདེབས་སོ། །སྦྱིན་པས་
དབྱེན་པའི་འདོད་ཁྲི་གཉིས་ཀྱིས་ཡི་དྭགས་སྡེ་གསུམ་དུ་གཞེན་འདེབས་སོ། །ཡེ་
ཤེས་སྣང་བས་དབྱེན་པའི་གཏི་མུག་དང་། བསྐོལ་བརྩོག་གིས་བྱོལ་སོང་སྡེ་གསུམ་
དུ་གཞེན་འདེབས་སོ། །ཡངས་པས་དབྱེན་པའི་དོག་འཛེར་གྱིས། འཁོར་བ་མིའི་
གནས་སུ་གཞེན་འདེབས་སོ། །ཞི་དལ་གྱིས་དབྱེན་པའི་ས་རློམ་སེམས་ཀྱིས། ལྷ་མིན་
སྡེ་གསུམ་དུ་གཞེན་འདེབས་སོ། །མི་རྟོགས་པར་འཛིན་པ་དང་བདེ་བ་ལ་ཆགས་པ་
དང་། གསལ་བ་ལ་ཞེན་པའི་ལྷ་རིགས་གསུམ་དུ་གཞེན་འདེབས་སོ། །གཞན་དབང་
སྡུག་བསྔལ་དུ་འགྱུར་བའོ། །སྐྱེ་རྒ་ན་འཆིས་འགྱུར་བ་ལ་ཡང་དོན་དགུ་ཡིས་སྟོན་
ཏེ། དཔེར་ན་ཕྱི་སྟོང་གསུམ་གྱི་འཇིག་རྟེན་དུས་དང་གནས་སྐབས་ཀྱིས་འགྱུར་བ་
བཞིན་དུ། ནང་རིགས་དྲུག་གི་སེམས་ཅན་ཡང་གནས་སྐབས་ཀྱིས་འགྱུར་ཏེ། དབྱར་
286

གྲུབ་དབང་བསྟན་འཛིན་རིན་ཆེན་གྱི་གསུང་འབུམ། པོད་གཉིས་པ།
གྱི་ནམ་ཟླ་ལྟར། མེད་ལས་ཡོད་འབྱུང་དུ་སྡུག་བསྔལ་དང་བཅས་ནས་སྐྱེ་སྟེ་སྐྱེ་བ་
དང་སྡུག་བསྔལ་བ་གཉིས། སྟོན་གྱི་ནམ་ཟླ་ལྟར་ལུས་སྨིན་ཅིང་རྒས་པ་དང་རྒས་པའི་
སྡུག་བསྔལ་གཉིས། དགུན་གྱི་ནམ་ཟླས་དབང་ལ་བཏབ་པ་ལྟར། ན་བས་ཀྱང་ལུས་
དབང་ལ་བཏབ་པ་དང་སེམས་དབང་ལ་བཏབ་པ་གཉིས། དཔྱིད་ཀྱི་ནམ་ཟླས་སྟོང་
གསུམ་ཕྱག་རྒྱ་བཀྲོལ་བ་བཞིན་དུ། ལུས་ཞིག་པ་དང་སེམས་འཕོ་བ་སྡུག་བསྔལ་དང་
བཅས་ཏེ་འཆི་བ་དང་། བར་མ་དོར་སྐྱེས་ནས་འདོད་པའི་སྡུག་བསྔལ་དང་བཅས་
ཏེ་འཆི་བ་དང་དགུའོ། །གཅིག་ནས་གཅིག་ཏུ་འཕོ་བ་ཟོ་ཆུན་བརྒྱུད་མ་འདྲ་ཞེས་
པ་ལ་ཡང་དགུ་ཡིས་སྟོན་ཏེ། གང་འཕོ་བའི་རྒྱུ་གསུམ། གང་དུ་འཕོ་བའི་གནས་
གསུམ། ཅི་ལྟར་འཕོ་བའི་དཔེ་གསུམ་སྟེ་དགུའོ། །གང་འཕོ་བའི་རྒྱུ་གསུམ་ནི། ཀུན་
གནས་ཀྱི་སེམས་དང་། ཀུན་འབྱུང་གི་བག་ཆགས་དང་། དག་པ་ཡིས་སྙིང་པོ་འཕོ་
བའོ། །འཕོ་བའི་གནས་གསུམ་ནི། ཀུན་གནས་མཐོ་རིས་ཀྱི་གནས་གསུམ་དུ་འཕོ་
བའོ། །ཀུན་འབྱུང་ངན་སོང་གི་གནས་གསུམ་དུ་འཕོ། དག་པའི་སྙིང་པོ་རྙེད་ན་བོན་
གྱི་དབྱིངས་སུ་འཕོ་བའོ། །འཕོ་བའི་དཔེ་གསུམ་ནི། ཀུན་གནས་མཐོ་རིས་སུ་འཕོ་བ་
ཟོ་ཆུན་སྣོད་འཕར་དང་འདྲ། ངན་སོང་དུ་འཕོ་བ་ཤིང་རྟའི་འཁོར་ལོ་དང་འདྲ། སྙིང་
པོ་དབྱིངས་སུ་འཕོ་བ་མཁའ་ལ་སྐར་མདའ་ཐིམ་པ་འདྲ་སྟེ། གང་ཤས་ཆེ་བས་དྲངས་
ནས་སོ། །རྩོལ་བྱས་མི་རྟག་འགྱུར་བ་ལ་ཡང་དགུ་སྟེ། རྩོལ་སྒྲུབ་བྱེད་མཁན་འགྱུར་
བ་དང་། རྩོལ་བྱུང་ཡིན་པས་བྱས་པ་འགྱུར་བ་དང་། སྒྱུ་མ་ཡིན་པས་རྒྱུན་འགྱུར་བ་
དང་། བྱས་པ་ཡིན་པས་རང་བཞིན་འཇིག་པ་དང་། བྱས་པ་ཡིན་པས་ཆ་ཤས་འཇིག་
པ་དང་། བྱས་པ་ཡིན་པ་རྣམ་གྲངས་འཇིག་པ་དང་། འདུས་བྱས་ལས་གྲུབ་པས་རྒྱུ་མི་
རྟག་པ་དང་། དུས་ལ་གྲུབ་པས་གནས་སྐབས་མི་རྟག་པ་དང་། རྒྱུ་ལས་གྲུབ་པས་རྐྱེན་
གྱིས་མི་རྟག་པ་དང་དགུའོ། །ལུས་ཞིག་རྣམ་ཤེས་འཕོ་བ་ནི། བྱ་གཟན་འཚོལ་རྒྱ་ལ་
287

བོན་དང་ཞང་ཞུང་ཤེས་རིག་དཔེ་ཚོགས།
ཟིན་པ། རྒྱ་རལ་བྱ་འཕུར་བ་དང་འདྲ་སྟེ། རྒྱུ་ལུས་ཀྱི་ཕུང་པོ་ཞིག་ཙ་ན། སེམས་ལ་
བརྟེན་པའི་གནས་མེད་དེ། ལུས་སེམས་བྲལ་བ་ལ་ཡང་དོན་དགུ་སྟེ། རྒྱུ་ལས་བྱས་
པས་རྐྱེན་གྱིས་འཇིག་པ་དང་།
ཕུང་པོ་ཡིན་པས་འཐོར་ནས་འཇིག་པ་དང་། རིམ་
གྱིས་ཆགས་པས་རིམ་གྱིས་འཇིག་པ་དང་། སྐྱེས་པ་ཡིན་པས་འཆི་བས་འབྲལ་བ་
དང་། འདུས་པ་ཡིན་པས་གྱེས་ཏེ་འབྲལ་བ་དང་། བེམ་རིག་ཡིན་པས་དྭངས་སྙིགས་
འབྲལ་བ་དང་། འཇིག་རྟེན་ཡིན་པས་རྟེན་གནས་འཕོ་བ་དང་། རྒྱུ་འབྲས་ཡིན་པས་
གཟུགས་ཕུང་འཕོ་བ་དང་། སྙིང་པོ་ཡིན་པས་རྣམ་ཤེས་འཕོ་བའོ། །སྙན་བརྒྱུད་ཡང་
གབ་འཕྲུལ་གྱི་ལྡེ་མིག་ལས། འཁྲུལ་པ་ངོས་བཟུང་པའི་ལེའུ་སྟེ་དང་པོའོ། །
དོན་གཉིས་པ་ཀུན་གཞི་སེམས་ཐོག་ཏུ་གཏན་ལ་དབབ་པ་ནི། ཁྱད་པར་ཆེན་
པོས་བཞེད་ཀྱི་སེམས་ངོ་བོ་སྟོང་པ་ལ་གཡོ་ཞིང་བརྗོད་དུ་མེད། ངང་ལ་གནས། རང་
བཞིན་སྣང་བ་ལ་ཆེ་ཆུང་བཅོས་བསླད་མེད་དེ་རང་བཞིན་དྭངས། རྣམ་པ་གསལ་བ་
ལ་སྒྲིབ་རྩོལ་མེད་དེ་བདག་ཉིད་ཆེན་པོར་ལྷུན་གྱིས་གྲུས་པར་གཏན་ལ་དབབ་སྟེ། དེ་
ཡང་དོན་དགུ་ཡིས་བསྟན་ཏེ། དེ་གང་ཞེ་ན། དཔེ་དོན་རྟགས་དང་གསུམ་གྱིས་
ལ་ཡང་
ཀུན་གཞི་ངོ་སྤྲད། ཁྱབ་པ་དང་ལྟ་བ་གདེང་དང་གསུམ་གྱིས་དོན་གྱི་རྫོང་བཅའ། གཞི་
དང་གྲུབ་མཐའ་ལ་བཟླ་གསུམ་གྱིས་ངེས་པའི་དོན་སྒྲུབ་པ་དང་དགུའོ། །དཔེ་དོན་
རྟགས་དང་གསུམ་གྱིས་ངོ་སྤྲད་པ་ནི། དཔེ་ནམ་མཁའི་ངོ་བོ་མཚན་མས་སྟོང་པ་
བཞིན་དུ། ཡུལ་བོན་ཉིད་ཀྱི་ངོ་བོ་ཞེན་པས་སྟོང་ལ་དེ་བཞིན་དུ་རྟགས་སེམས་ཉིད་ཀྱི་
ངོ་བོ་ཡང་། འཛིན་རྟོག་གིས་སྟོང་པ་ནི། གཞི་སེམས་ཉིད་ལ་ངོ་སྤྲད་པའོ། །རང་
བཞིན་ལ་ངོ་སྤྲད་པ་ནི། ནམ་མཁའི་རང་བཞིན་སྣང་སྲིད་ལ་སྣང་ཞིང་གོ་འབྱེད་པ་
བཞིན་དུ། ཡུལ་བོན་གྱི་ངོ་བོ་ཡང་རང་སྣང་དུ་གནས་ལ། དེ་བཞིན་རྟགས་སེམས་
ཉིད་ཀྱི་རང་བཞིན་ཡང་། རྒྱུན་ཆགས་སུ་སྣང་བར་ངོ་སྤྲད་དོ། །རྣམ་པ་ལ་ངོ་སྤྲད་པ་
288

གྲུབ་དབང་བསྟན་འཛིན་རིན་ཆེན་གྱི་གསུང་འབུམ། པོད་གཉིས་པ།
ནི། ནམ་མཁའི་རྣམ་པ་སྣ་ཚོགས་སུ་གསལ་བ་བཞིན་དུ། ཡུལ་བོན་ཉིད་ཀྱང་རང་
གསལ་སྣ་ཚོགས་སུ་གསལ་ལ། དེ་བཞིན་དུ་རྟགས་སེམས་ཀྱི་རྣམ་པ་འཛིན་མེད་ལྷུག་
པ་རུ་གསལ་བར་ངོ་སྤྲད་དོ། །ཁྱབ་པ་ནི་གཞི་དངོས་པོ་དོན་གྱི་གནས་ལུགས་དཔེ་ཅི་
ཙམ་ཞིག་ལ་ཁྱབ་ཅེ་ན། རྟོགས་སྒོམ་སྤྱོད་པ་མཐར་ཕྱིན་པའི་སངས་རྒྱས་ལ་ཡང་ངོ་བོ་
ཉིད་དུ་ཁྱབ་ལ། ཁམས་གསུམ་རིགས་དྲུག་ལ་ཡང་ཡོད་པས་ཁྱབ་ལ། བར་དོའི་ཤེས་
པ་ལ་ཡང་རང་རྒྱུད་དུ་ཁྱབ་པའོ། །གཞི་ཁྱབ་པ་དེ་ཉིད་ཀྱི་དོན་ལ་ལྟ་བ་ནི། གང་ལ་ལྟ་
ན་གཞི་སེམས་ཉིད་ཀྱི་དངོས་པོ་ལ་ལྟ། གང་གིས་ལྟ་ན་རྣམ་པ་སོ་སོར་རྟོགས་པའི་ཤེས་
རབ་ཀྱིས་ལྟ། ཅི་ལྟར་ལྟ་ན་སེམས་སྟོང་པ་སྣང་གསལ་སྐུ་གསུམ་ལྷུན་གྲུབ་ལྟར་དུ་
ལྟའོ། །གདེང་བཅའ་བ་ཡང་གཞི་སེམས་ཉིད་རྟོགས་པས། གོལ་པ་དང་འཁྲུལ་པས་
ཉམ་མི་ང་བའི་གདེང་དང་། སེམས་སྟོང་པ་སྣང་གསལ་འོད་ཀྱི་འཁོར་ལོ་ལ། ལྷ་ཡིས་
འཆེས་སུ་མི་འདྲེ་ཡིས་བཟའ་རུ